Ζαν Κολόμπ

Ο **Ζαν Κολόμπ** (γαλλικά: Jean Colombe) (περ. 1430, Μπουρζ - 1493) ήταν Γάλλος ζωγράφος εικονογραφημένων χειρογράφων. Ήταν αδερφός του γλύπτη Μισέλ Κολόμπ.

## Βιογραφία
Ο Ζαν Κολόμπ γεννήθηκε στη Μπουρζ το 1430. Αρκετά συμβολαιογραφικά έγγραφα μας πληροφορούν για τη ζωή του. Ήταν γιος του γλύπτη Φιλίπ Κολόμπ και μεγαλύτερος αδερφός του γλύπτη Μισέλ Κολόμπ. Ίσως με καταγωγή από το Σανς (Ιόν), η οικογένεια Κολόμπ εγκαταστάθηκε στη Μπουρζ τον 12ο αιώνα.

Το 1463, έζησε και μαθήτευσε κοντά στον καλλιγράφο Κλεμάν Τιμπώ. Θεωρείται ότι εκεί έμαθε την τέχνη της εικονογράφησης χειρογράφων. Το 1467, παντρεύτηκε, είναι γνωστό το όνομα της συζύγου του Κολέτ, και έχτισε το σπίτι του στη Μπουρζ. Αρχικά είχε πελάτες από την αστική τάξη και τον κλήρο, στη συνέχεια διεύρυνε την πελατεία του και συμπεριέλαβε την αριστοκρατία και την αυλή της Γαλλίας. Εργάστηκε για την Άννα της Γαλλίας και τον Λουί ντε Λαβάλ, που ήταν κυβερνήτης της Καμπανίας και σύμβουλος του βασιλιά και υπήρξε ο κύριος πελάτης του. Πιθανότατα ήταν η Καρλόττα της Σαβοΐας, σύζυγος του Λουδοβίκου ΙΑ', που τον σύστησε στον ανιψιό της Κάρολο Α' της Σαβοΐας. Ο τελευταίος τον έκανε επίσημο ζωγράφο του το 1486, μετά την ολοκλήρωση του βιβλίου των Ωρών *[[Οι Πολύ Πλούσιες Ώρες του Δούκα του Μπερί|Οι Πολύ Πλούσιες Ώρες του Δούκα του Μπερ]]<nowiki/>ί.*

Ο Ζαν Κολόμπ πέθανε το 1493. Μετά το θάνατό του, η διακόσμηση εικονογραφημένων χειρογράφων συνεχίστηκε στη Μπουρζ από καλλιτέχνες του εργαστηρίου του, μεταξύ των οποίων ο γιος του του Φιλιμπέρ Κολόμπ ο οποίος πέθανε το 1505, αλλά και από άλλους όπως οι (πατέρας και γιος) Ζαν και Ζακλέν ντε Μονλισόν, ο Δάσκαλος του Σπένσερ και άλλοι που έχουν παραμείνει ανώνυμοι. Ο εγγονός του Φρανσουά Κολόμπ ακολούθησε επίσης την τέχνη της μικρογραφίας και εικονογράφησης, δραστηριοποιήθηκε στις αρχές του 16ου αιώνα. 

## Έργο
Ανάμεσα στα σημαντικότερα έργα του Ζαν Κολόμπ: Γύρω στο 1470 ολοκλήρωσε το βιβλίο των Ωρών *Ώρες του Ζαν Ρομπερτέ*, που είχε αρχίσει το 1460-1465 ο Ζαν Φουκέ. Το 1470–1472 δημιούργησε τις εικονογραφήσεις στις *Ώρες του Λουί ντε Λαβάλ*. Το 1472-1475 εικονογράφησε το χρονικό των Σταυροφοριών του Σεμπαστιάν Μαμερό *Η υπερπόντια διάβαση* *Γάλλων εναντίον των Τούρκων και άλλων Σαρακηνών και Μαυριτανών ναυτικών.* Τα δύο τελευταία έργα ήταν παραγγελίες του Λουί ντε Λαβάλ. Το 1486 ολοκλήρωσε την *Εικονιστική Αποκάλυψη των Δουκών της Σαβοΐας* για τον Κάρολο Α' της Σαβοΐας. Μεταξύ 1485 και 1490, ολοκλήρωσε τη διακόσμηση στις *[[Οι Πολύ Πλούσιες Ώρες του Δούκα του Μπερί|Πολύ Πλούσιες Ώρες του Δούκα του Μπερ]]<nowiki/>ί* που είχε μείνει ημιτελές το 1416: φιλοτέχνησε την εικόνα για τον μήνα Νοέμβριο (κάτω από το ζωδιακό τόξο), ολοκλήρωσε την εικόνα των αδελφών Λίμπουρχ για τον Σεπτέμβριο και επιδιόρθωσε άλλες εικόνες.

Πολλά από τα έργα του φυλάσσονται στην Εθνική Βιβλιοθήκη της Γαλλίας.

## Επιλογή έργων

Αρχείο:Philip II of France, Crusade.jpg|*Ο βασιλιάς [[Φίλιππος Β΄ της Γαλλίας|Φίλιππος Β' της Γαλλίας]] με τον στρατό του φεύγει για την [[Γ΄ Σταυροφορία|Τρίτη Σταυροφορία]].* κάτω Βύθιση εχθρικού πλοίου.  (1474/1475)
Αρχείο:Adoración de los Magos, Libro de Horas de Luis de Orleans.jpg|*Η Προσκύνηση των Μάγων*, από το βιβλίο των Ωρών του Λουδοβίκου της Ορλεάνης
Αρχείο:Les Très Riches Heures du duc de Berry novembre.jpg|*Νοέμβριος*, από τις  *[[Οι Πολύ Πλούσιες Ώρες του Δούκα του Μπερί|Πολύ Πλούσιες Ώρες του Δούκα του Μπερ]]<nowiki/>ί*
Αρχείο:Heures d'Anne de france - Pierpont ms677 - f98r.jpg|*Η Παρθένος και το παιδί*, από τις Ώρες της Άννας της Γαλλίας (περ. 1473)
Αρχείο:La folie de Nabuchodonosor.jpg|*Η τρέλα του [[Ναβουχοδονόσορ Α΄|Ναβουχοδονόσορ]]* (1480)
Αρχείο:Histoire de Merlin.png|*Εδώ ξεκινά η ιστορία του [[Μέρλιν ο Μάγος|Μέρλιν]], με το πώς το συμβούλιο των δαιμόνων της κόλασης αποφάσισε, με τον καταραμένο αφέντη τους, τον Εωσφόρο, να εισβάλουν μέσα στο σώμα μιας παρθένας κοπέλας.* Από χειρόγραφο μυθιστορίας του 13ου αιώνα που εικονογραφήθηκε από τον Κολόμπ το 1480-1485
Αρχείο:Apocalypse figurée des ducs de Savoie - Escorial - f44v (jugement dernier).jpg|*Η Τελευταία Κρίση,* από την *Εικονική Αποκάλυψη των Δουκών της Σαβοΐας* (1486-1490)
Αρχείο:Heures de Louis de Laval - BNF Lat920 f4v (dieu créateur des poissons et oiseaux).jpg|*Θεός δημιουργός των ψαριών και των πουλιών*, από τις Ώρες του Λουί ντε Λαβάλ, (περ.1470-1480)


## Παραπομπές
    


Κατηγορία:Γάλλοι καλλιτέχνες
Κατηγορία:Εικονογράφοι χειρογράφων